
Skopje, 06.02.2011 . Catre 

Cabinetul Pre§edintelui Romaniei 



Domnului Traian Basescu, 
Pre§edintele Romaniei 
Palatul Cotroceni 
Bucuresti - Romania 



Stimate Domnule Presedinte, 

Ne adresam Exelentei Voastre, in numele "Uniunii pentru cultura a aromanilor din 
Macedonia", persoana juridica din 1997, cu sediu la Skopje, Republica Macedonia, privind 
cuvantarea tinuta de Dumneavoastra la APCE, Strasburg, la 27 ianuarie 2011. 
Ne folosim de aceasta ocazie pentru a ne adresa Exelentei Voastre, dupa atatia ani, de cand 
sunteti presedintele Romaniei, cu cateva cereri, cam aceleasi care au fost adresate si domnului Ion 
Iliescu, cand a fost in vizita la Skopje, tot in calitate de presedinte al Romaniei. 

Mai bine zis protestam, domnule Basescu, pentru faptul ca noi, Aromanii din Republica 
Macedonia, nu ne simtim Romani si nu dorim ca din Romania sa se vorbeasca in numele nostru. 
Faptul ca sunt cateva personae care accepta politica oficiala a statului Roman, fac asta numai din 
interese personale lucrative si nu pentru interesele generale ale aromanilor. 

Scopul principal al "Uniei" este pastrarea si progresarea limbii si culturii Aromanilor din 
Republica Macedonia si obtinerea drepturilor lor, recunoscuti, in Preambulul Constitutiei din 
1991, cand Republica Macedonia si-a proclamat independenta, ca minoritate, cu etnonimul 
"Vlasi", si ca "parte din poporul Aroman," dupa schimbarea Constitutiei in urma evenimentelor 
din 2001. Deci, suntem recunoscuti "ca parte din poporul Aroman", recunoastere care certified 
existenta poporului Aroman in Balcani. Acest castig merita pretuit si sustinut pe plan mai larg, 
balcanic si european. Am castigat noi aromanii ceva ce ne trebuia de mult, dar nu erau conditii 
politice prielnice, ceva cum nu s-a mai castigat dupa renumita Iradea al Sultanului Abdul Hamid 
II, din 1905. 

Cererea noastra, stimate Domnule Presedinte, este urmatoarea: Romania sa-i recunoasca 
pe Aromanii din Romania ca minoritate nationals, sa recunoasca existenta LIMBII AROMANE 
si a POPORULUI AROMAN! 

Luati exemplul Slavilor din Peninsula Balcanica, astazi au devenit 7 popoare: Sloveni, 
Croati, Bosniaci, Sarbi, Muntenegreni, Macedoneni si Bulgari. De ce am ales exemplul Slavilor? 
Pentru ca ei au despartit masa romanizata din Balcani si 1400 de ani aromanii traiesc separat de 
romanii (celelalte mase latinizate din Serbia Occidentala, Montenegro, Bosnia si Hertegovina, 
Croatia si Slovenia au disparut, daca excludem mica insula din Istria). Masa Slavilor a trait tot 
timpul neseparata, dar romanitatea traieste de 1400 de ani separata, fara posibilitatea unei 
influente reciproce, dar cu marea posibilitate de influente cu totul straine: greaca, turca, slava si 
chiar albaneza. Nu avem, astazi, cam nimic in comun, in afara acelui fond mic de cuvinte comune. 

Aici, Domnule Presedinte, dorim sa facem referire la politica dusa de Romania, incepand 
cu sfarsitul sec. al XlX-lea si in prima jumatate a secolui XX. Gresita conceptie cu impunerea 
manualelor in limba romana, a istoriei si a culturii romane si, mai mult, a constiintei romanesti, s- 



a dovedit cu totul pagubitoare si cu consecinte catastrofale care, iata, dupa atata timp, sunt din 
pacate ireparabile. 

Este adevarat ca s-au facut niste progrese, pe plan cultural, dar efectiv ele nu si-au atins 
bine scopul, din pricina pasului gresit cu introducerea impusa a limbii romane in scolile si 
bisericile din Balcani, care, s-a vazut clar, a fost o limba straina pentru aromani si n-a prins 
radacini. Gresita conceptie cu atrasul excelentelor cadre aromane si angajarea lor in slujbele 
romanesti, lipsa de conceptie pentru angajarea lor in domeniul culturii si stiintei din locurile lor 
natale, a dus la expatrierea intelectualilor in Romania si la saracirea fondului aromanesc din 
Balcani, de acasa. 

Politica pe care a dus-o Romania fata de aromani s-a dovedit nu numai cu totul gresita si 
daunatoare, ci mai mult decat atat, in favoarea intereselor grecesti, care au fost depopularea 
regiunilor aromane si ocuparea lor de catre greci. In momentele de cumpana, cand se decidea 
soarta aromanilor, oamenii de stat romani, dintotdeauna au fost mai mult dispusi sa-i ajute pe 
greci decat pe aromani. Niciodata nu s-a creat o situatie politica in favoarea aromanilor, ba chiar 
au facut din chestiunea aromana un adevarat platou de lupte meschine intre partidele de la 
Bucuresti, care se schimbau la putere. Acest fapt a dus numai la dezbinarea si instrainarea intre 
cadrele aromane, fara crearea unui program politic. 

Chiar si atunci cand toate sansele si posibilitatile erau de partea Romaniei, nu s-a facut 
nimic pentru Aromani! "Pacea de la Bucuresti", de la 1913, care consfintea impartirea 
Macedoniei, dupa caderea Imperiului Otoman, este dovada clara a politicii adevarate care a dus-o 
Romania fata de noi. Anul 1913 este inceputul dramei Aromanilor, impartiti arbitrar, fara sa fie 
intrebati, intre mai multe state balcanice, abia intemeiate. 

Pentru doud judete, Silistra si Caliacra, diplomatii si oamenii de stat romani au vdndut pentru 
totdeauna interesele Aromanilor! 

In timpul Primului Razboi Mondial, Romania a mobilizat 10.000 de aromani si cu 400 de 
ofiteri si subofiteri sa lupte pentru interesele ei, iar pe de alta parte n-a facut nimic cand au 
proclamat aromanii "Autonomia Pindului", in anul 1917. Romania isi urmarea interesele ei. 
Sprijiniti de Romania, cei 10.000 de aromani voluntari ar fi putut castiga independenta statului 
aroman, putand deveni un factor regional-politic in anii urmatori. Presedintele "Autonomiei" loan 
Ciulli a fost exilat, mizerabil, in Oradea. 

Intre 1925-1938 s-a facut colonizarea Cadrilaterului, mai mult cu elementul aroman din 
Balcani. Fara nici un sprijin, numai cu promisiuni, au fost lasati sa se "descurce" singuri printre 
elementele nationaliste bulgaresti. Nici la Conferinta de Pace de la Paris, Romania n-a facut 
nimic in favoarea Aromanilor! 

In timpul celui de-al Doilea Razboi Mondial, 1941-42 aromanii din Pind iarasi au 
proclamat Principatul Pindului cu Alchibiad Diamandi, cu ajutorul nemtilor si italienilor. Statul 
Roman a preferat sa stea deoparte. Un numar semnificativ de aromani au fost mobilizati in armata 
Romaniei contra Rusia si si-au dat vietile pe campurile de lupta. Fiind in acel timp in pact cu 
Germania si Italia, totusi Romania n-a recunoscut Principatul. Alchibiad Diamandi si prim- 
ministrul Principatului Cola Matusi chiar s-au dus la Bucuresti, insa au sfarsit in inchisoare, unde 
primul dintre ei a si murit. Documentele istorice si dosarele lui Diamandi, Matusi etc., sunt si 
astazi un tabu la Bucuresti, ele nefiind scoase la iveala pentru cercetare. Anumite surse afirma ca 
steagul "Autonomiei" din 1917 a fost donat Muzeului Militar unde a fost expus langa steagurile 
de la Marasti si Marasesti, iar astazi din pacate nu stim unde este. 

Dupa al Doilea razboi mondial, Marea Adunare Populara a Romaniei, a facut targuiala cu 
statul grec, cu obiectele bisericesti si scolare si cu alte bunuri materiale ale Aromanilor, numai 
pentru o biserica din Constanta si vreo cladire din Braila, etc. Pe cine a intrebat Romania? Pe 
Aromani, in nici un caz! 

A fost cum a fost pana la 1990. Dupa 1990 insa, Romania si-a continuat politica nefasta 
de care am vorbit mai inainte. Sunt trimisi la Skopje oameni care habar n-au ce inseamna 
"chestiunea aromana"! Ei isi vad de "treaba" lor. Au venit umbland prin Macedonia o sumedenie 
de "politicieni". Degeaba! De pomana i-am vorbit noi domnului Nicolae Mares, de carte, fiind el 



scriitor, el numai "carne" a auzit. A se vedea aici si cunoscutul "caz Grilakis" fiind un exemplu 
elocvent in politica Romaniei fata de aromani. Cand s-au adus ajutoare materiale - hartie, 
cerneala, masini de scris, xeroxuri, casete audio si video, toate s-au dus...nu se stie unde. 

Aprobarea de burse pentru studenti din Macedonia ca si din celelalte tari - Albania, 
Bulgaria - a devenit o afacere lucrativa pentru ambele tabere. Fiecare bursa se vindea cu 500 de 
marci germane (250 de euro). Toate activitatile dirijate din Romania in Albania si Republica 
Macedonia au dus numai la certuri, si dezbinari... Tactica este, stim, foarte veche si foarte eficace 
in orice moment istoric! 

Acum cativa ani a fost in vizita in Republica Macedonia chiar si domnul Ion Iliescu, 
presedintele de atunci al Romaniei, si i s-a inmanat atunci, din partea "Uniunii" noastre, o 
scrisoare in care i s-a cerut recunoasterea Aromanilor din Romania ca minoritate, recunoasterea 
limbii aromane si crearea unui Episcopat Aroman in cadrul Bisericii Ortodoxe Romane, in 
Dobrogea, la Constanta, unde traieste cea mai mare parte din populatia aromaneasca si unde 
slujesc cam 15 preoti aromani. 

Nu am fost onorati cu nici un raspuns. Este oare in Romania acest fel de comportament politic 
uzual? 

Domnule Presedinte, 

La toate intalnirile cu "diplomatii" romani se accentueaza faptul ca Romania a dat, a 
cheltuit si cheltueste pentru Aromani si suntem acuzati de nerecunostinta! Insa, ni se pare, se 
"uita" cu rea-vointa sa fie adusa aminte contributia covarsitoare a Aromanilor in Romania! 

- Ce rol a avut Andrei Saguna pentru romanii din Transilvania, cate scoli a infiintat, cati 
studenti a scolit! Ce rol a avut la obtinerea independentei bisericii ortodoxe romane! 

De aceea consideram ca a venit timpul ca si Romania sa ne ajute la infiintarea unui EPISCOPAT 
al Aromanilor, prin care am castiga si noi IDENTITATE NATIONALA SI ETNICA! 

- Sa mai amintim de Fundatia Gojdu, pentru biserici, scoli, burse pentru studentii romani? 

- Cate biserici si manastiri au fost cladite prin toata Romania?! 

- Cati bani au fost dati pentru terenul si cladirea Academiei? Galbeni, nu lei de hartie! 

- Cati savanti si oameni de cultura au dat Aromanii pentru Romania? 

Desigur, tot ce au facut, au donat, ramane ca un bun cultural si spiritual al Romaniei si nu al 
Aromanilor! 

- Astazi numai un Gh. Hagi si un Gigi Becali cat capital au adus in Romania, cate acte de 
binefacere au facut etc. 

In schimb, prin politica promovata, Aromanii devin tot mai "saraci" si aproape sa ajunga 
pe ultima treapta a scufundarii in "arheologie" - situatie la care a contribuit si lipsa de viziune a 
diplomatiei oamenilor de stat ai Romaniei. 

Domnule Presedinte, 

In decursul istoriei, Romania s-a bucurat de sustinerea Frantei si a reusit sa ajunga "Mare" 
la 1918 si, de curand, sa intre in Europa Unita. Noi, din Republica Macedonia, ne-am bucurat 
sincer. Dar, ne intrebam: de ce Romania nu-si asuma aceeasi demna obligatie si sa devina ca o 
Franta a noastra? Sigur: noi ii vom fi recunoscatori! Nu credem ca Franta a facut acest gest politic 
fata de Romania pentru ca-i considera francezi pe romani sau pentru ca le-ar fi conditionat 
trecerea la catolicism! Va veti intreba poate: de ce ne mai adresam Romaniei? Va veti intreba, 
poate, ce sprijin cerem din partea Romaniei!? Nimic mai mult, decat sa fim recunoscuti ca popor 
cu limba si cultura lui aparte! 

Dupa aceasta recunoastere, Romania poate ajuta mult, sprijinind limba si cultura noastra in 
cadrul sau institutional. Se poate infiinta la Bucuresti un Institut Stiintific Aroman. Nu exista un 
alt loc sau stat unde sunt asa de multe cadre din toate domeniile stiintifice, dar trebuie pus 
accentul - aromani §i aromaneqti. 

La Facultatea de Filologie pot fi introduse ca materii de invatamant, cu examene, precum: 
Limba si Literatura Aromana, Literatura Populara Aromana, la Facultatea de Istorie, Istoria 



Aromanilor, (Istorie Antica, Medievala, Bizantina, Istorie Moderna) iar la Conservator, Muzica 
Aromana, etc. 

Academia Romana, trebuie sa influenteze sferele politice a.i. vom castiga mai mult, ca o 
cultura, toti, si romanitatea orientala si civilizatia balcanica si europeana, numai daca vom fi 
declarati si recunoscuti ca un popor aparte. Academia Romana ne poate ajuta, sa fie gasite si 
publicate documentele din care se va vedea ca, aromanii intodeauna au avut aspiratii statale: in 
timpul Bizantului (Vlahia Mare, Vlahia Mica, Vlahia de Sus); fondarea si marirea taratului 
aromano-bulgar cu Imparatul Ionita; in timpul turcilor au fost "liberi" si autogestionati prin 
sistemul cunoscutelor Capitanate. 

Avem nevoie de Contractele de vasalitate semnate cu toti sultanii, felul administrarii, 
obligatiile, dar semi-independente cu sefi, mici dinastii, ereditari dupa vitejie; documentele din 
timpul "Republicii Suli" (1793-1803); ideea statalitatii in timpul primului si celui de-al Doilea 
Razboi Mondial - Autonomia Pindului din 1917, Principatul Pindului 1941-47, Frontul pentru 
eliberare a poporului aromdn in timpul Razboiului civil din Grecia (1946-1949); drepturile 
noastre conform cu actele editate si semnate de Congrese (Berlin, art. 23), Conferinta 
Ambasadorilor de la Petersburg; memoriile aromanilor privind situatia cu anexarea Tesaliei; 
chestiunile bisericesti si Episcopatul Pindului; demnitari (Sultanul din 1905, firmanele semnate de 
vizirii); Conferintele de Pace sau oranduirea pacii (Sevr, 1920); actele organizatiilor (Liga 
Natiunilor, ONU, Strasbourg, Bruxelle) si Conventiile, Protocoalele, Hartile privind minoritatile, 
etc. 

Romania ne poate ajuta, cu sprijinul si buna vointa a Academiei Romane, si in privinta 
oranduirii vietii bisericesti. Se poate, si se cade, sa avem primul nucleu intr-un Episcopat Aroman, 
in cadrul Bisericii Ortodoxe Romane, spre un viitor Episcopat al Pindului, asa de mult dorit si 
visat de inaintasii nostri. Datoria noastra va fi cererile de recunoastere a drepturilor politice si 
infiintarea formatiilor autonomiilor culturale, apoi si administrative pe teritoriile care sunt Patria 
aromanilor, "Terra Valachorum", cum s-a numit un timp de vreme (Tesalia, Pind, Epir, o parte din 
Macedonia Occidentals, Epirul din Albania, Muzachia, Colonja din Albania. 

Stimate d-le Pre§edinte, 

Vom castiga totii, si Romania va deveni si mai bogata cultural si nu va avea nimic de 
pierdut! Numai astfel poate deveni Romania si un exemplu pentru celelalte state din Balcani, unde 
Aromanii sunt autohtoni si in numar mare. 

Numai cu o astfel de politica, sub steagul Europei Unite, vom putea progresa si vom putea 
trai in toleranta si in respect pentru identitatea care si-o revendica fiecare individ, fiecare etnie! 



Cu stima si consideratie, 

Presedinte al "Uniunii pentru Cultura 
a Aromanilor din Macedonia", 
Dina Cuvata 



